Politik Parti Islam Se-Malaysia 2008

Kerusi parlimen dan DUN 2008

Tahun 2004 di Pulau Pinang, PAS bertanding 7 kerusi DUN iaitu Penaga, Sungai Dua, Permatang Berangan, Permatang Pasir, Sungai Bakap dan Bayan Lepas manakala Parlimen pula adalah Kepala Batas dan Tasek Gelugor.
Tahun 2008 pula, calon PAS terdiri daripada golongan profesional dan ulama dan di bawah 55 tahun. Tumpuan utama PAS ialah di negeri Perlis, Kedah dan Pulau Pinang. PAS akan cuba merebut kembali kerusi yang pernah dimenangi di Pahang, Selangor dan Perak. Misi PAS juga ialah mempertahankan Kelantan,merampas Terengganu dan menawan Kedah.

Pengguguran Negara Islam

Dalam usaha PAS menarik simpati dan undi masyarakat bukan Islam, Parti itu mengambil keputusan untuk menggugurkan tuntutan Negara Islam dalam manifesto pilihanraya. Selain dari itu penekanan mengenai Negara Islam sama ada dalam bentuk tulisan dan ucapan para pemimpin Parti juga tidak begitu ketara berbanding pada tahun-tahun sebelum ini. PAS sebelum ini pernah melancarkan Dokumen Negara Islam pada 12 November 2003 yang digunakan sebagai teras kepada manifesto Parti itu untuk PRU ke-11 pada tahun 2004, menyebabkan perdebatan hangat masyarakat Malaysia dan kekalahan teruk PAS pada tahun itu. Proses Islamisasi lebih-lebih lagi perbincangan mengenai Negara Islam menimbulkan kerisauan di kalangan masyarakat bukan Islam yang dikaitkan dengan Islamofobia. Tanpa PAS sekali pun, wujud tuntutan-tuntutan lebih proses Islamisasi oleh NGO Islam lain seperti ABIM, Jamaah Islah Malaysia(JIM) dan PEMBELA.

Pakatan pembangkang

Sejak dahulu PAS tidak boleh bermanifesto bersama DAP kerana DAP menentang Hukum Hudud dan pembentukan Negara Islam. PAS gagal menjelaskan kebaikan Negara Islam kepada rakan pembangkangnya iaitu DAP. Malahan Karpal Singh pernah mengeluarkan kata-kata ' langkah mayat saya dahulu...' yang menggambarkan idealisme Islam ini tidak difahami dan ditakuti.
Pakatan 'Barisan Nasional' lebih berjaya daripada 'Barisan Alternatif'. Apabila Kelantan dimenangi oleh PAS pada 1990 , jawatan penting tidak diberi secukupnya kepada Tengku Razaleigh Hamzah dan pemimpin Semangat 46 . Akhirnya Semangat 46 dibubarkan dan pemimpinnya kembali kepada UMNO. Sepatutnya Tengku Razaleigh yang mempunyai kelayakan mentadbir ekonomi negara boleh digerakkan untuk ekonomi Kelantan pula. Pada peringkat awal, PAS menyatakan pakar-pakar ekonomi (pensyarah universiti ? )akan membantu membangunkan Kelantan. Tetapi program ini tidak berlaku.
Dapatkah PAS mengekalkan majoriti 1 kerusi di DUN Kelantan. Jika Barisan Nasional hendak bermain kotor, mereka boleh sahaja sabotaj atau 'membeli' sahaja 1 kerusi itu. Tetapi PAS masih berada di dalam agama Islam yang melarang keras membeli undi.
Kesyumulan Islam dan kepimpinan ulama yang diwarwarkan oleh PAS tidak cukup meyakinkan pengundi bukan Melayu. Sepatutnya Islam disokong oleh pengundi Islam dan pengundi bukan Islam . Kawasan bijak pandai Melayu-Islam seperti Bangi ( UKM) dan Gombak (UIA) , nampaknya PAS terlepas pandang . Dr Shafie Abu Bakar tewas kepada Dr Amran Kasimin di Bangi. Shahnon Ahmad tidak lagi bertanding di Gombak dan dimenangi kembali oleh UMNO. Ustaz Ismail Kamus belum cukup kuat di Gombak Setia.
Dr Haron Din yang diharap menggantikan Nik Aziz tewas kepada Datuk Seri Syed Razlan Syed Putra Jamalullail- tokoh istana. Di Perlis , PAS bergantung harap kepada DUN Sanglang - Ustaz Hashim Jasin.
Presiden PAS , Abdul Hadi Awang yang mulanya ingin menentang Perdana Menteri Malaysia, Datuk Seri Abdullah Ahmad Badawi dilihat sebagai cubaan bunuh diri. Akhirnya Timbalan Presiden PAS , Nasiruddin Mohd Isa membetulkan kenyataan Abdul Hadi Awang iaitu tetap bertanding di Marang,Terengganu juga. Melihat kemajuan pembangunan di Terengganu yang dibawa oleh UMNO, peluang PAS semakin tipis.
Tokoh profesional Dr Hassan Ali yang pernah menang di Sungai Burung, Selangor dan Parit Buntar, Perak kini masih berdepan dengan masalah. Tahun 1999, calon PAS, Mat Basir Rahmat menewaskan Tan Sri Megat Junid Megat Ayob dengan majoriti 1293 undi. Dato’ Mohd Zaim Abu Hassan (BN) pula tewas tipis 119 undi kepada Haji Faizol Fadzli Mohamed (Pas) dan di DUN [[Bota], calon BN yang diwakili cikgu Ismail Hasbollah kalah 631 undi kepada Kapten (B) Usaili Alias (Keadilan).